سەرچەوەگە ئەرا ئاژانس شەفەق نیوز وت: ٦٠ دۆنەم گەنم لە ناوچەی وەهابی لە ناحیەیە عەباسی خوەرئاوای پارێزگای نەجەف سزیا، وتیش؛  ٧ تیم وەرگری شارستانی توەنستن ئاگرەگە کپەو بکەن وەرجە رەسینی وەرەو خەلەیل شانی.
سەرچەوەگە وتیش: شیوەی هیزگردن ئاگرەگە هیمان نادیارە، و هوکارەیلی نەزانیاگە، ک تیمیگ لە بەڵگەیل تاوانی لێکۆڵینەوەی فراوانیگ ئەرا رەسین وە بندروس رویداوەگە وەڕیەو بەێد.
جی باسە ک زەویەیل فرەیگ و خەلەیل گەنم وەتایبەت لە وەرزەیل درەو گوزەشتە، هیزگردن ئاگر لە پارێزگایل وەخوەیان دین، ک زەردەیل دارایی گەورەیگ وەپیان رەسی، لە دووارەوبوین سیناریۆی ساڵانە وەگەرد وەرز درەو، هەرلە ساڵ ٢٠١٨ دەسوەپی کردگە، و هیمان وەردەوامە.
